Source: https://www.riigiteataja.ee/akt/404122013004?leiaKehtiv
Timestamp: 2020-08-15 01:58:54+00:00

Document:
Munitsipaalhuvikooli pedagoogide kvalifikatsioonile esitatavad nõuded – Riigi Teataja
Munitsipaalhuvikooli pedagoogide kvalifikatsioonile esitatavad nõuded
Munitsipaalhuvikooli pedagoogide kvalifikatsioonile esitatavad nõuded - sisukord
§ 2 Pedagoogid
§ 3 Pedagoogide kvalifikatsioonile esitatud nõuete täitmiseks vajalikud kursused
§ 4 Pedagoogide atesteerimine
2 KVALIFIKATSIOONILE ESITATAVAD NÕUDED
§ 6 Õpetaja
§ 7 Kontsertmeister
RT IV, 04.12.2013, 4
Vastu võetud 19.05.2009 nr 2
Määrus kehtestatakse kohaliku omavalitsuse korralduse seaduse § 30 lg 1 p 2, huvikooli seaduse § 15 lg 1 ja § 18 lg 1, Kehra Kunstidekooli põhimääruse § 9 lg 1, Anija Vallavolikogu 30.04.2009 määruse nr 114 „Vallavolikogu pädevuse delegeerimine“ alusel ja arvestades Haridus- ja Teadusministeeriumi 29.01.2009 kirja nr 6-3/3419.
Käesolev määrus sätestab Anija valla munitsipaalhuvikoolis (edaspidi huvikool) õppe- ja kasvatustegevusega seotud töötajatele (edaspidi pedagoogid) esitatavad kvalifikatsiooninõuded, kirjeldades nõutavat haridustaset, kutse-, eri- ja ametialast ettevalmistust ning kvalifikatsioonile esitatavate nõuete täitmist tagavate kursuste või/ja juhtimisalase koolituse läbimist.
§ 2. Pedagoogid
Pedagoogid käesoleva määruse tähenduses on Anija valla huvikoolis töötavad huvikooli direktor, õppealajuhataja, õpetaja ja kontsertmeister.
§ 3. Pedagoogide kvalifikatsioonile esitatud nõuete täitmiseks vajalikud kursused
Pedagoogide kvalifikatsioonile esitatud nõuete täitmiseks vajalikud kursused läbitakse kõrgkoolide juures, kursuste õppekavad peavad olema registreeritud Haridus- ja Teadusministeeriumis.
§ 4. Pedagoogide atesteerimine
(1) Pedagoogide atesteerimisel lähtutakse haridusministri 02.10.2002 määrusest nr 69 „Pedagoogide atesteerimise tingimused ja kord“.
(2) Huvikooli pedagoog-metoodiku ametijärku omistab Anija Vallavalitsuse moodustatud atesteerimiskomisjon.
2. peatükk KVALIFIKATSIOONILE ESITATAVAD NÕUDED
Direktori kvalifikatsioonile esitatavad nõuded on järgmised.
1) huvikooli tegevusega seotud erialane või pedagoogiline kõrgharidus, vähemalt 3-aastane pedagoogilise töö kogemus ja läbitud 240-tunnine juhtimiskoolitus või
2) muu huvikooli tegevusega seotud kõrgharidus, vähemalt 5-aastane pedagoogilise töö kogemus ja läbitud 240-tunnine juhtimiskoolitus.
§ 6. Õpetaja
Õpetaja kvalifikatsioonile esitatavad nõuded on järgmised.
1) muusikaline või kunstialane pedagoogiline kõrg- või keskeriharidus õpetatavas aines (ainetes) või ainevaldkonnas või
2) muusikaline või kunstialane kõrg- või keskeriharidus õpetatavas aines (ainetes) või ainevaldkonnas ja läbitud või läbimisel vähemalt 160-tunnine pedagoogikakursus või
3) muu huvikooli tegevusega seotud kõrg- või keskeriharidus õpetatavas aines (ainetes) või ainevaldkonnas ja läbitud või läbimisel 160-tunnine pedagoogika kursus.
§ 7. Kontsertmeister
Kontsertmeistri kvalifikatsioonile esitatav kvalifikatsiooninõue on muusikaline kõrg-, keskeri- või kutsekeskharidus klaveri erialal.
(1) Käesoleva määruse jõustumisel huvikoolis töötav kvalifikatsioonile esitatud nõuetele mittevastav pedagoog loetakse kvalifikatsioonile esitatud nõuetele vastavaks kuni 31. detsembrini 2010.
(2) Kvalifikatsioonile esitatud nõuetele vastava pedagoogi puudumisel on kooli pidajal ja/või huvikooli direktoril õigus pedagoogina kuni üheks aastaks tööle võtta töötaja, kes omab vähemalt keskharidust.
Käesolev määrus jõustub 20. mail 2009.

References: § 2

§ 3

§ 4

§ 6

§ 7
 § 30
 § 15
 § 18
 § 9

§ 2

§ 3

§ 4

§ 6

§ 7